อธิบดีกรมอุตุนิยมวิทยา ระบุตั้งแต่วันพรุ่งนี้เป็นต้นไปเกือบทั่วทุกภาคของประเทศไทย ยกเว้นภาคใต้ อุณหภูมิจะเริ่มสูงขึ้นอย่างต่อเนื่อง
อธิบดีกรมอุตุนิยมวิทยา ระบุตั้งแต่วันพรุ่งนี้เป็นต้นไปเกือบทั่วทุกภาคของประเทศไทย ยกเว้นภาคใต้ อุณหภูมิจะเริ่มสูงขึ้นอย่างต่อเนื่อง  ทำให้มีอากาศร้อนถึงร้อนจัดนาวาอากาศเอก สมศักดิ์ ขาวสุวรรณ์ อธิบดีกรมอุตุนิยมวิทยา เปิดเผยถึงสภาพอากาศโดยรวมของประเทศไทยในช่วงสุดสัปดาห์นี้ว่า วันนี้ 26 มีนาคม2563 เป็นวันสุดท้ายของพายุฤดูร้อน หรือฝนฟ้าอากาศที่ตกอยู่ในหลายพื้นที่ โดยตั้งแต่วันพรุ่งนี้ 27 มีนาคม2563 เป็นต้นไป ภาคเหนือ ภาคตะวันออกเฉียงเหนือ ภาคกลาง ภาคตะวันออก และภาคตะวันตก อุณหภูมิจะเริ่มสูงขึ้นอย่างต่อเนื่อง ทำให้มีอากาศร้อนถึงร้อนจัด พร้อมขอให้ประชาชนระมัดระวังการทำกิจกรรมกลางแจ้ง เนื่องจากอากาศที่ร้อนจัดอาจส่งผลกระทบต่อร่างกายได้ ขณะที่ ภาคใต้ จะมีฝนเล็กน้อยบางแห่ง ส่วนคลื่นลมในทะเลฝั่งอันดามันและอ่าวไทยคลื่นสูง 1 เมตร  ประชาชนสามารถติดตามการพยากรณ์อากาศได้ที่สถานีวิทยุกระจายเสียงแห่งประเทศไทยแห่งนี้ และกรมอุตุนิยมวิทยาได้ที่เว็บไซต์ www.tmd.go.th หรือสายด่วน1182